۲۰۱۸ فیفا دونیا کاپیندا ب قروپون‌داکی سون اویون‌دا ایران ایله پرتغال، قارشی قارشییا گلدی.
سارانسک شهرین‌ده‌کی موردوویا آرئنادا اوینانان و سون دقیقه‌لری نفس کسن مباریزه ۱-۱ نتیجه‌له‌ندی.
پرتغال ۴۵.جی دقیقه‌ده کوارژمانین مکمل گلویلا ۱-۰ اؤنه گئچدی.
آردین‌دان رونالدو، ۵۳.جو دقیقه‌ده پنالتی قاچیراراق فرقی ایکییه چیخارما شانسینی ایتیردی.
قارشیلاشما‌نین سون دقیقه‌لرینه دوغرو ایران باسقینی آرتیردی و داورین "وار" قراری ایله پنالتی قازاندی.
۹۰.جی دقیقه‌ده پنالتی‌دن گل ووران کریم انصاری‌فرد، برابرلیگی تامین ائتدی.
قارشیلاشمانین سون دقیقه‌لرین‌ده ایسه ایران بیر گل فرصتینی دیرلندیره‌بیلمه‌دی ۴ پوئن ایله تورنمنته وداع ائتدی.
پوئنی ۵ اولان پرتغال ایسه ایسپانیادان سونرا قروپو ایکینجی سیرادا بیتیره‌رک آدینی بیر اوست تورا یازدیردی.
